Linnanrakentajantie

Linnanrakentajantie () on liikenneväylä Helsingin Herttoniemessä. Se johtaa Itäväylän eritasoliittymästä Laajasalon sillalle Yliskylään ja on ainoa Laajasaloon johtava autoliikenteen väylä. Sen suorana jatkeena Laajasalossa on Laajasalontie (). Laajasalontie on aikoinaan rakennettu Yliskylän kohdalla moottoritiemäisesti eritasoliittymin, kuten on myös esimerkiksi Vuotie Vuosaaressa.

Suunnilleen puolivälissään Linnanrakentajantie tekee jyrkän mutkan, jonka kohdalla siitä erkanee Roihuvuoreen ja Tammisaloon johtava Abraham Wetterin tie.

Linnanrakentajantien varrelta on myös portti Herttoniemen kartanon puistoon. Tien nimi johtuu kartanon aikoinaan omistaneesta Augustin Ehrensvärdistä, joka johti Suomenlinnan rakennustöitä. Hänen mukaansa on nimetty myös Eirassa sijaitseva Ehrensvärdintie. Linnanrakentajantie sai nykyisen nimensä vuonna 1954, aikaisemmin se oli Degeröntie.

Lähteet

Aiheesta muualla 

Helsingin kadut
Herttoniemi